Afg‘onistondagi prezidentlik saylovlarida sobiq tashqi ishlar vaziri yetakchilik qilmoqda

Afg‘onistondagi prezidentlik saylovlarida mamlakat tashqi ishlar vazirligining sobiq rahbari Abdulla Abdulla yetakchilik qilmoqda. Biroq Reuters’ning Afg‘oniston Mustaqil saylov komissiyasiga asoslanib xabar berishicha, saylovdagi uzil-kesil g‘alaba uchun unga saylovchilarning ovozi yetmayapti, deb yozadi “Kun”.

Hozirgacha Afg‘onistondagi prezidentlik saylovlarining 50% ovozi hisoblab chiqilgan. Ayni vaqtdagi ma’lumotlarga ko‘ra, Abdulla 44,4% ovoz bilan yetakchilik qilmoqda. Ikkinchi o‘rindagi G‘arbparast nomzod – Ashraf G‘ani hisobida esa 33,2% ovoz bor.
Saylovning yakuniy natijalari 14-may kuni e’lon qilinadi. Agar zarurat tug‘ilsa, saylovning ikkinchi bosqichi may oyi oxirida o‘tkaziladi.